Mərhəmətli və Bağışlayan Allahın adı ilə
الحمدلله ربّ العالمين و الصّلاة و السّلام علي سيّدنا محمّد و آله الطّاهرين
و الصّلاة و السّلام علي سيّدنا و نبيّنا ابي‌القاسم المصطفي محمّد
و علي آله الاطيبين الاطهرين المنتجبين سيّما بقيّةالله في الارضين
Əziz qardaş və bacılar, çox xoş gəlmisiniz! Verdiyi bəyanata görə dövlət başçısına təşəkkür edirəm.
Əhatəli və yaxşı izahlar verdi. Bu Ramazan görüşünün bərəkətlərindən biri Ramazan ayının mənəvi mühitindən faydalanmaqdır.
Düzdür ki, bu iclas müstəsna bir iclasdır; burada müxtəlif dövlət rəsmiləri,
dövlətin görkəmli şəxsiyyətləri, müxtəlif cinahlar
və ayrı-ayrı maraq dairələrinə mənsub məqam və mənsəb sahibləri iştirak edir.
Burada danışıq və diskusiya aparmaq, təkrar görüşmək, sevgi-səmimiyyət mübadiləsi etmək və sairə üçün fürsət yaranır. Bunlar bu toplantının bərəkətidir.
Lakin qeyd etdiyim cəhət, yəni Ramazan ayının mənəvi mühitindən faydalanmaq bunların hamısından mühümdür.
Ramazan ayının günlərinə aid duanın ayrı-ayrı hissələrində belə deyilir:
وَ هذا شَهرُ الصّيام، وَ هذا شَهرُ القيام، وَ هذا شَهرُ الاِنابَة - وَ اَنيبوا اِلي‌ ربِّکُم
و هذا شَهرُ التَّوبَة، وَ هذا شَهرُ المَغفِرَةِ وَ الرَّحمَة
Bu ay və bu mühit bu xüsusiyyətlərə malikdir.
Tövbəmiz hansı günaha görədir? Mənim kimi insanlar başdan ayağa günah içindədirlər.
Günahlar iki cürdür: Bir günah var ki, yalnız insanın özünə zərbə vurur;
Bir günah da var, insan onu törətdiyində başqalarına zərbə vurur.
İnsanın dişlərinin didişdirib çeynədiyi bir şey
bəzən möhkəm olub başqasına zərər vermək əvəzinə dişlərin özünü sındırır.
Bəzən insan bu dişlərlə elə bir yemək yeyir ki, qaraciyəri sıradan çıxarır.
Qaraciyərin heç bir təqsiri yoxdur, təqsir dişlərdə və ağızdadır.
Bizim günahlarımız bəzən belə olur. Biz bəzən elə bir iş görür, elə bir söz danışır, elə bir yol gedirik ki,
cəmiyyətə ziyan dəyir, ölkəyə ziyan dəyir. Bu cür günahlar mühüm günahlardır, böyük günahlardır.
Allah-taala buyurur: “Elə bir bəladan qorxun ki, o, sizlərdən təkcə zalım olanlara üz verməz” (Ənfal surəsi, 25-ci ayədən)
Bəzən bir adam zülm edir. Allah-taalanın o zülmə görə təyin etdiyi cəzanın əhatə dairəsi genişdir, cəmiyyəti əhatə edir.
Belə bir zülmdən, belə bir fitnədən uzaq durmaq lazımdır. Bu xitab biz məmurlaradır.
Sıravi insanlar bu xitabın obyekti deyillər. Biz məmurlar həm elə bir iş görə bilərik ki,
onun ziyani cəmiyyətə dəyər, həm də əksinə davranıb elə bir iş görərik ki, xeyri cəmiyyətə dəyər.
Mərhum Əllamə Təbatəbainin (Allah ondan razı olsun) “Nisa” surəsinin
“Sənə gələn yaxşılıq Allahdandır, sənin başına gələn bəla isə sənin özündəndir...” (Nisa surəsi, 79-cu ayədən)
ayəsi ilə bağlı bir açıqlaması var. Buyurur ki, insan cəmiyyətləri, ölkə əhalisi,
bir əraziyə xas olan bir cəmiyyət müstəqil bir kimliyə malikdir,
fərdlərin kimliyindən fərqlənən özünəməxsus bir kimliyə malikdir.
Bir ölkənin əhalisi bir baxışdan vahid bir insan kimidir. İnsanın bir üzvü
bir iş görüb başqa üzvləri çətin vəziyyətdə qoyduğu kimi, cəmiyyətdə də bu belədir.
Bir üzv elə bir iş görə bilər ki, hamı çətin vəziyyətdə qalar.
Cəmiyyətin başına elə hadisələr gələr ki, bir qrup insanın həmin hadisədə heç bir günahı olmaz.
Bu necə olur axı, “وَ مآ اَصابَکَ مِن سَيِّئَةٍ فَمِن نَفسِکَ” deyə buyurulur.
O qeyd edir ki, xeyr, o məsələ elə düzdür. Orada da elə “فَمِن نَفسِکَ”-dir.
Sadəcə, “öz” bir üzvü günah etmiş cəmiyyət adlı geniş bir varlıqdır.
Yaxşı, əgər biz belə bir günahdan çəkinmək istəyiriksə, gərək çox diqqətli olaq.
Diqqət və nəzarətə ehtiyac var. Bu Ramazan ayının mühiti bunu bizə öyrətməlidir.
Bunu özümüz özümüzə təlqin etməliyik. Həqiqətən, harada oluruqsa olaq, məsuliyyət hissi keçirməliyik.
Ramazan ayının gündəlik dualarında Allahdan çox şeylər istənilmişdir. Çox yaxşı duadır.
Əgər imkanınız olsa, bu duanı diqqətlə oxuyun, maraqlı duadır.
Burada elə istəklər var ki, insanın xəyalından belə keçmir. İmam bu duada insana
(İmam əleyhissalamdan nəql edilmiş bu hədisə əsasən) Allahdan nə istəməyi öyrətmişdir.
İstədiklərimizdən biri də
indi qeyd edəcəyim bir neçə şeydən xülasədir: Süstlükdən,
iş əhval-ruhiyyəsinin olmamasından xilas
(baxın, bunlar elə şeylərdir ki, xəstəlik olmaları ağlımıza gəlmir),
qəflətdən xilas, qəlbin sərtləşməsindən xilas. İnsanın qəlbi Allah zikri
və şəfqətli nəsihətlərə qarşı sərtləşərsə, kimsə insana nəsihət vermək istəyərsə, onun xeyirxahlığını istəyərsə, insanın qəlbi sərtlik göstərər.
İfadələr belədir:
“وَ اَذهِب عَنّي فيهِ النُّعاسَ وَ الکَسَلَ وَ السَّأمَةَ” (yorğunluq hissi),
“وَ الفَترَةَ” (süstlük), “وَ القَسوَةَ” (daşürəklik), “وَ الغَفلَةَ” (qəflət), “وَ الغِرَّةَ” (özü ilə öyünmək).
Bunlardan xilas olmaq lazımdır. Bunları istədik Allahdan.
Yaxşı, bu günahların (bunlar günahların bir qismidir, daha böyük günahlar da var)
insana təsiri nədir? Təsirlərindən biri budur ki,
insan bu günahlara batdıqda həssas bir nöqtədə, həssas bir məqamda məğlubiyyətə uğrayır. Quran ayəsi belə buyurur:
“(Ühüddə) iki qoşun qarşılaşdığı gün içərinizdən üz döndərənləri şeytan, qazandıqları bəzi günahlar üzündən səhv etməyə vadar etdi.” (Ali-İmran surəsi, 155-ci ayədən)
Ühüd döyüşündə dözümlü ola bilməyənlərin qəlbi qənimət sevdası ilə elə döyündü ki,
hansı mühüm və həssas vəzifənin məsuliyyətini daşıdıqlarını unutdular
və qalibiyyəti məğlubiyyətə çevirdilər.
استَزَلَّهُمُ الشَّيطانُ بِبَعضِ ما کَسَبوا
Bunlar daha öncədən səhvlərə yol vermişdilər. O səhvlər özünü burada büruzə verdi. Bu bir mərhələdir.
Yəni bizim günahımız həssas bir nöqtədə, həssas bir məqamda davam gətirə,
müqavimət göstərə bilməməyimizə səbəb olur. Biz ölkənin üzərində məsuliyyət yükü olan nümayəndələriyik. Məndən tutmuş
dövlət məmurlarına, məhkəmə işçilərinə, qanunverici orqanın işçilərinə qədər bu məsuliyyət silsiləsində hamımız məsuliyyət daşıyırıq.
Əgər “استَزَلَّهُمُ الشَّيطانُا”,
ayağımızın sürüşməsi,
dözümlü olmağımız lazım olan yerdə dözə bilməməyimizlə nəticələnəcək bir iş görsək, deməli, bizi böyük bir təhlükə təhdid edir. Bu bir mərhələdir.
Bundan daha acnacaqlı və daha pis mərhələ odur ki, biz bəzən bir səhvə yol veririk
və o səhv bizim münafiq olmağımıza səbəb olur, yəni qəlbimizlə dilimiz düz gəlmir. Ayədə belə deyilir:
“Allaha verdikləri vədə xilaf çıxdıqlarına və yalan söylədiklərinə görə (Allah da) onların qəlblərinə Onunla qarşılaşacaqları günədək nifaq saldı” (Tövbə surəsi, 77-ci ayədən)
Əgər insan bir yerdə Allahla olan əhdinə sadiq qalmazsa və Allahla olan əhdinə əməl etməzsə, bu,
“Allaha verdikləri vədə xilaf çıxdıqlarına və yalan söylədiklərinə görə" ilə nəticələnər.
Əlbəttə, bu tam bir məntiqi mexanimzi əks etdirir. İndi insanın bir günahının
münafiqliklə necə nəticələndiyini izah etməyə vaxt yoxdur.
Bundan da acınacaqlısı odur ki, bəzən günahımız, xətamız və doğru yoldan sapmamız
(Allaha pənah) Allahın nazil etdiyini təkzib etməyimizə səbəb olur:
“Sonra isə Allahın ayələrini yalan saymaqla pislik göstərənlərin nəsibi lap yaman oldu.” (Rum surəsi, 10-cu ayədən)
Çarə diqqətdir. Diqqətli olmalı, özümüzə, bütün varlığımıza nəzarət etməli,
motivasiyamızı artırmalı, işlərimizi daha da artırmalıyıq. İşgüzarlıq,
sapmalardan qorunmaq, xülasə, bir sözlə, təqva, təqva! Təqva (Ramazan ayında
orucluğun fəlsəfə və məqsədi kimi tanınır) elə bu mənadadır. Təqva, özünə nəzarət deməkdir. Daim özümüzə nəzarət edək.
Əlbəttə, bu sözlərin xitab obyekti birinci dərəcədə mən özüm
və bütün məsul şəxslərdir. Buna görə də Ramazan ayının qədrini bilək.
Əziz qardaş və bacılar! İndi yaşadığımız Ramazan ayının qədrini bilək.
Tarix boyu minlərlə Ramazan ayı gəlib keçib,
minlərlə Ramazan ayı gəlib keçəcək. Mən və siz həmin aylarda olmamış və olmayacağıq.
İndi tarixin milyardlarla Ramazan ayının içindən bir neçəsi və ya bir neçə on aylığı bizə nəsib olub.
Ömrümüzün sonuna qədər olan təklif dövründə bizə tarixin bu Ramazan ayı toplusundan iyirmi, otuz, əlli
ya altmış ayını yaşamaq uğuru bəxş edilmişdir. Bunların qədrini bilək.
Keçən ilə elə bu ay dost və yaxınlarımızdan elə şəxslər var idi ki, bu il yoxdurlar.
Bilmirik gələn il bizlərdən hansı olacaq, hansı olmayacaq. Bu Ramazan ayının qədrini bilək.
Bağışlanma ayıdır, tövbə ayıdır, zikr ayıdır, Allah-taalaya diqqət ayıdır, ibadət ayıdır, ağlamaq ayıdır,
mənəviyyatla ünsiyyət ayıdır.
Nə qədər Tir, Dey və Ordubeheşt ayı Gəlməlidir ki, biz toz-torpaq olaq.
Mən ölkə məsələləri ilə bağlı onu demək istəyirəm ki,
həssas bir mövqedəyik. Ölkənin indiki mövqeyi mühüm bir mövqedir.
Cənab prezident fəaliyyətləri açıqladı. Bu fəaliyyətlər təqib edilməli,
davam etdirlməlidir. Çatışmazlıqları tamamlanmalıdır. Bütün bu fəaliyyətlər lazımlıdır.
Ölkənin digər qurumlarının hər birinin də müəyyən fəaliyyətlər həyata keçirməsi lazımdır. İndi,
xüsusi olaraq bu ay və ya bu il deyil, indiki zaman kəsiyində ölkənin vəziyyəti xüsusi səciyyə daşıyır. Niyə?
Birincisi, bir tərəfdən gözlər ölkənin sonsuz potensiallarına dikilib.
İnqilabın əvvəllərindən ölkə potensiallarının çoxundan bizim xəbərimiz yox idi, məlumatsız idik, təcrübəmiz yox idi, biliyimiz yox idi.
Bu gün parlamentimizin üzvü, nazirimiz, dövlət işçilərimiz,
ölkənin mütəfəkkirləri, siyasətçiləri ölkəmizin malik olduğu geniş imkan və potensiallarla bağlı
yeni məlumat əldə ediblər. Əsl məsələ budur.
Mən bəzi ekspertlərin məqalələrini oxuyanda görürəm ki, şükür Allaha,
bu həqiqətlərə diqqət çoxdur. Bir tərəfdən qeyd etdiyim böyük potensial var, böyük bir ölkədir, heyrətamiz bir ölkədir.
Mən bir neçə ilə əvvəl burada dedim ki, bizim ölkənin əhalisi dünya əhalisinin 1%-ni təşkil edir.
Dünyanın 1% ərazisi də ölkəmizin payına düşür.
Ancaq Allah-taala bizə bəxş etdiyi imkanlar 1%-dən çox-çoxdur.
Mən o vaxt dedim, 3-4%. Son günlər mənə bir məlumat verdilər, bu imkanlar təxminən 6-7%-dir. Yəni biz dünyanın malik olduğu imkanların
orta hesabla 6-7%-nə malikik, həm əhali, həm işçi qüvvəsi,
həm də təbii imkanlar baxımından. Bu, məsələnin bir tərəfidir. Digər tərəfdən,
bizim düşmənimiz var, biz narahatlığı, dişməni, pusqusu olmayan bir ölkə deyilik. Bizim düşmənimiz var.
Əlbəttə, ölkələrin hökumətlərarası, dövlətlərarası düşmənçiliyinin olması yeni bir şey deyil. Ancaq nə üçün İslam Respublikasına qarşı bu,
xüsusi səciyyə daşıyır, ona qarşı xüsusi bir düşmənçilik var? Niyə? Səbəb nədir? Səbəb budur ki, İslam Respublikası dünyada
analoqu olmayan bir fenomendir. Dünyanın gücləri diqqətlə baxırlar. Ehtimal ki,
sizlər oxumuş və ya eşitmisiniz ki, bir neçə ilə bundan öncə düşmənimiz filan ölkədə
İslam və İslam siyasəti üzərində araşdırma aparan xüsusi bir tədqiqat müəssisəsi yaratdı.
Bunu bu fenomenin nə olduğunu öyrənmək üçün etdilər. İslam təməli, İslam prinsipləri üzərində bir sistem yaranıb.
Bu prinsiplərdə imperializm, diktatura,
zülm, ayrıseçkilik, sələmçilik, dünya dövlətlərinin bu gün həyata keçirdikləri fəaliyyətlərlə ziddiyət var.
Belə bir fikri və elmi prinsipləri olan bir sistem yaranıb. Bu sistem günbəgün inkişaf etməkdədir.
Nə qədər çalışıblarsa, onu dayandıra bilməyiblər.
Günbəgün kök atıb və nüfuzu daha da çoxalıb. İndi onlar özləri də bar-bar bağırırlar ki, İran regionda mütləq subyektid.
ranın nüfuzu regiondakı heç bir ölkənin nüfuzu ilə müqayisə edilə bilməz. Bunu indi mən
rəcəz oxumaq həvəsi ilə demirəm, amerikalılar deyirlər. Belə bir sistemin olması,
o deməkdir ki, bu gün dünyada imperialist güclərin
haqsız maraqlarına qarşı çıxan bir güc baş qaldırır və bir güc meydana gəlir.
İslam Respublikası ilə düşmənçilik buna görədir. Heç bir ölkəyə qarşı belə bir düşmənçilik yoxdur.
Qeyd etdiyim kimi, dövlətlərin bir-birləri ilə konfliktləri (ərazi, sərhəd, mənafe və ticarət konfliktləri),
dümənçilikləri olur. Ancaq bu cür düşmənçilik təkcə İslam Respublikasına aiddir.
Deməli, bir tərəfdən biz o imkanları tanıdıq, bildik və hesabladıq,
digər tərəfdən də qarşımızda amansız və inadkar bir düşmən var.
Əsas və ümumi proqramızı müəyyənləşdirə bilməyimiz üçün bu düşmənin etmək istədikləri müəyyən edilməlidir.
Dövlət proqramları və icra siyasətləri həmin əsas proqramların mərkəzində yer alır və məzmun kəsb edir.
Buna diqqət yetirin. Bu fəaliyyətlər həyata keçməlidir. Ancaq fayda verməsi üçün sözügedən proqramlar daxilində bu fəaliyyətlərə ümumi və makro səviyyədə baxılmalıdır.
Biz düşmənin nə etmək istədiyini, bizə qarşı hansı planının olduğunu bilməli,
düşmənə qarşı toxunulmazlıq, təhlükəsizlik və müdafiə proqramlarımızı hazırlamalıyıq.
İndi əgər qısa bir cümlə ilə demək istəsəm, deməliyəm ki, düşmənin proqramı
İslam Respublikasının imkanlarını ya dayandırmaq,
məhv etmək, ya da ən azı inkişafının qarşısını almaqdır. Bu düşmənin proqramıdır.
Biz nə etməliyik? Biz bacardıqca imkanları artırmalıyıq.
Mən bu bir neçə ildə bu və müxtəlif məzmunlu digər iclaslarda dəfələrlə təkrar etmişəm: Ölkə güclənməlidir.
Yəni, həmin müxtəlif imkanları artırmalıdır. Əgər artırsaq,
onda rahatlıqla xalqa deyə bilərik ki: “Camaat! Rahat yatın!” Özümüz də rahatlanarıq.
Əgər imkanları artırmasaq, onda səksəkə içində yaşamalıyıq.
İndi bizim malik olduğumuz bu imkanlar hansılardır?
Mən düşmənin hədəfə aldığı imkanlardan yalnız bir neçəsini buraya qeyd etmişəm:
Birincisi, İslam inancıdır. İslam inancı. Bəziləri təəccüblənərək deyə bilər ki, cənab,
bu gün dünya fikir, etiqad və sairənin azad olduğu bir dünyadır! Xeyr, cənab,
hər şeydən çox İmamın (Allah ondan razı olsun) ifadə etdiyi xalis İslamla,
İslam hökuməti və İslam respublikasının əsasları ilə düşməndilər.
Siz bu gün dünyanın hər yerində, xüsusilə İslam Respublikasında, xalq arasında
bu iman səddini dağıtmaq üçün həyata keçirilən fəaliyyətlərə baxın.
Əgər siz sosizl şəbəkələrin və virtual məkanların istifadəçisisinizsə,
yaxşı başa düşür və bilirsiniz ki, mən nəyə işarə edirəm.
Bizim İslam inacını laxlatmaq üçün bütün yollardan istifadə edirlər. Biz, yəni kim?
Yəni yetmiş, səksən yaşlı mən qoca? Xeyr, bizlərə görə çox da narahat deyillər. Bizim sonrakı nəsli,
sonrakından sonrakı nəsli zəiflətmək istəyirlər. Buna səy göstərilir.
Bizim güc və qüdrət imaknlarımızdan biri bizim İslam inancıdır. Bu, onların düşmənçilik hədəflərindən biridir.
İkincisi, elmi imkandır. Hətta bizim alimlərə qarşı terrora əl atdılar, plan cızdılar.
Hətta bizim elmi fəaliyyətimizi dayandırmaq üçün
bütün dünyada qadağan edilmiş çirkin vasitələrdən istifadə etdilər.
İki-üç il bundan əvvəl İslam Respublikasının kiber sistemlərinin daxilinə göndərilmiş stuxnet
bizim bütün nüvə sistemlərini məhv edə bilərdi. Bu iş cinayətdir.
Yəni, beynəlxalq cinayət kimi tanınmış bir cinayətdir. Beynəlxalq məhkəmələrdə bu cinayəti törədənlərin yaxasından yapışmaq olardı.
Təəssüflər olsun ki, biz yapışmadıq. Bunlar buralara qədər əl atdılar.
Bunlar elmi qüdrət sayılan elmi inkişafa kəskin şəkildə qarşıdırlar.
Hesab edirəm ki, nüvə sahəsinə göstərilən təzyiqin əsas səbəblərindən biri budur.
Durmadan elə hey atom bombası, nüvə bombası deyəndə özləri də bilirdilər ki, yalan deyirlər.
İndi nüvə məsələsi ilə bağlı bir neçə cümlə deyəcəyəm.
Haqqında sonra danışacağım iqtisadi imkan
və profilaktik müdafiə imkanı. Buna da kəskin şəkildə qarşıdırlar.
Onlar istədikləri işi görmək üçün divarları uçurulmuş qalaya bənzər bir dövlət istəyirlər.
Əgər bizim qurumların müdafiə imkanları olsa, hücumlara qarşı çıxa biləcək imkanları olsa,
sanki bu qalanın, yəni ölkənin ətrafına bir hasar çəkiblər. Onlara buna qarşıdırlar.
Raket və bu kimi məsələlərlə bağlı danışıqlarının mənası budur: Müdafiə imkanına qarşı olmaq.
Milli siyasi potensial, yəni milli vəhdət və birlik.
Dəfələrlə qeyd etmişəm, siyasi görüşlər arasında fərqliliyin olmasının heç bir eybi yoxdur.
Zeydə və Əmrə qarşı sevgi və nifrətin problemi yoxdur.
Sadəcə, xalq arasında
ölkənin makro və əsas fəaliyyət prinsipləri ilə bağlı ixtilaf yaradılması problemdir.
Siyasi və ictimai subyektlər bunun baş verməsinə imkan verməməlidirlər.
Xoşbəxtlikdən bu gün bu vəhdət mövcuddur. İnqilabın əvvəl günündən mövcud olub.
Bu o demək deyil ki, inqilabın və 22 bəhmənin düşmən və müxalifi yoxdur. Niyə, müxalifi var.
Ancaq xalqın çox hissəsi, əsas hissəsi inqilabı, inqilabın şüarlarını, inqilabın əlamətlərini, inqilabın yadigarlarını,
İmamın adını və İmamın xatirəsini sevir. Bu çox böyük bir nemətdir. Bu bir millətin siyasi gücüdür.
Cəmiyyətin gəncliyindən qaynaqlanan
və unudulan güc və potensial. Mən neçə ildir ki, nəsli təhdid edən və bu kimi məsələlərlə bağlı xəbərdarlıq edirəm.
Xoşbəxtlikdən, müəyyən işlər görülüb. Bəzi məsul şəxslər yaxşı işlər görüblər.
Ancaq xeyr, tam şəkildə görülməsi lazım olan işlər hələ görülməyib. Bu gün bizim gənc nəsil bir fenomendir, bir nemətdir.
Çünki gənc hərəkətin mənbəyi, motivasiya, hərəkət, yüksk əhval-ruhiyyə, təşəbbüskarlıq və innovasiyanın qaynayan bulağıdır.
İşi gənc görür. Əgər cəmiyyətin bu gəncliyi iyirmi ildən sonra əldən çıxsa, bu gənci daxil etmək mümkün olmayacağı üçün)
ölkəyə ziyan dəyəcək. Buna bu gündən imkan verməyək.
Keçmişdən qalma bəzi yanlış metodların hələ də davam etməsi,
(Mən ətraflı araşdırma aparmamış, bu barədə dəqiq məlumatılm yoxdur)
uşaq saldırmaq və bəzi yerlərdə baş verən bu kimi hallarla bağlı gəzən bəzi şayiələr əgər doğrudursa, dövlətin bəlli orqanları bu işə görə
məsuliyyət daşıyır və bununla məşğul olmalıdırlar. Cəmiyyətin gəncliyi çox böyük və mühüm bir potensialdır.
Deməli, düşmən var, bu potensiallar da bu gün mövcuddur və düşmənin hədəfindədir.
Nəticədə, nə edək? Nəticədə, hər zaman dediyim kimi, düşməni tanımaq, fəaliyyət üsullarını bilmək lazımdır,
onun hücum edəcəyi nöqtələr müəyyən edilməli və qarşısına sədd çəkilməlidir.
Eynilə döyüş meydanında olduğu kimi, kəşfiyatçılar gedib döyüş səhnəsini öyrənir,
düşməni öyrənir, düşmənin hansı niyyətdə olması ilə bağlı təxmin və dəqiq məlumat əldə edir və haradan hücum edəcəksə, oranı bağlayırlar.
Bu gün siyasi və iqtisadi sahələrdə gedən müharibənin əhəmiyyəti
hərbi müharibənin əhəmiyyətindən daha çoxdur, əhatə dairəsi də çox genişdir. Buna görə də düşmənin nüfuz etmək istədiyi nöqtə öyrənilməlidir. Bu, hamının vəzifəsidir.
Yaxşı, indi biz düşmənin kim olduğunu deməliyik. Biz dedik, düşmənimiz var. Bəs düşmən kimdir?
Düşmən tamamilə çılpaq vəziyyətdə gözlərimiz önündə dayanıb. Düşməni axtarıb tapmağa ehtiyacımız yoxdur.
Düşmən imperializm şəbəkəsidir və sionist şəbəkəsidir. Bu, düşməndir.
İmperializm şəbəkəsinin başında ABŞ rejimi dayanır.
Sionist şəbəkəsinin simvolu isə işğal edilmiş Fələstin üzərində hökmranlıq edən qondarma sionist rejimidir. Budur düşmən.
Gizlənmirlər də. ABŞ öz düşmənçiliyini gizlətmir.
İndi ABŞ prezidenti Novruz bayramı günü, məslən, “Yeddi sin” süfrəsi də aça bilər.
Ancaq sərnişin təyyarəsini də vurur.
BŞ konqresində İslam Respublikasına qarşı mümkün olan hər şeyi təsdiq edirlər
və ABŞ prezidenti də onu imza və icra edir.
Söz, kompliment, danışıq, diplomatik gülüş məqamı əməl məqamından,
hətta siyasi açıqlamalar məqamından da fərqlidir. İndi siz
ABŞ prezidenti, ABŞ dövlət katibi, ABŞ təhlükəsizlik işçiləri,
ABŞ müdafiə naziri və sairənin İranla bağlı danışıqlarını görürsünüz. Bunlar dost sözləri deyil,
düşmən sözləridir, özü də inadkar düşmənin sözləri.
Sionistlərin də hesabı aydındır. Bu, düşməndir.
Bizim hörmətli Xarici İşlər naziri bir neçə gün öncəki iclasda yaxşı çıxış edib (əlbəttə, mən qəzetlərdə oxudum).
O deyib ki, ABŞ-ın mahiyyəti dəyişməyib. Düz deyir,
ABŞ-ın mahiyyəti elə Reyqan dövründəki eyni mahiyyətdir. Həmin mahiyyətdir, dəyişməyib, düşmən mahiyyətidir.
Bəli, partiya var – Demokrat Partiyası və Respublikaçılar Partiyası, bu ona pas ötürür, o buna.
Ancaq ABŞ-ın mahiyyəti eynidir. Bu, çox doğru sözlərdir ki, o, İslami Şura Məclisində qeyd edib.
Burada bir yanlış təsəvvür də var. O da budur ki, “Biz ABŞ-la razılığa gələ bilərik.
ABŞ-la razılığa gələ və problemləri həll edə bilərik!” Bu, yanlış təsəvvürdür.
Biz qarabasmaya arxalana bilmərik, reallıqlara arxalanmalıyıq.
Birincisi, qeyd etdiyim kimi, məntiqi baxımdan İran İslam Resbulikası kimi bir dövlət
ABŞ kimi bör dövlət tərəfindən heç vaxt sevilə bilməz. Bu, mükün deyil.
İkincisi, əlli il, altmış il bundan öncəki, 28 Mordaddan,
ondan sonra tağut rejimi dövründəki, inqilabın əvvəlllərindən indiyə qədərki davranışlarına baxın və ABŞ-ın bizimlə davranışının necə olduğunu görün.
Tağut rejimi dövründə ABŞ Pəhləvi rejiminə bir sərvət kimi baxırdı. Eyni zamanda
həmin dövrdə ABŞ-ın İrana vurduğu zərbələr
ciddi və təsiredici olmuşdur. O tarixlə, o dövrün həyatı ilə tanış olanlar bunu tam şəkildə başa düşüb təsdiq edərlər.
İnqilabdan sonra da məlumdur. Birinci gündən başladılar, çirkinliyə və bədxahlığa, bu günə qədər də davam edirlər.
Deməli, məsələ anlaşılmazlıq məsələsi deyil. Bir vaxt iki dövlət arasında anlaşılmazlıq baş verir,
müzakirə ilə həllini tapır. Bir vaxt anlaşılmazlıq ərazi üstündə baş verir.
Məsələn, fərz edin, sərhədin bu hissəsi mənimdir, bu qədəri sənindir. Yaxşı, bunu müzakirə yolu ilə həll etmək,
əlli-əliyyə razılıq əldə etmək olar. Burada problem əlli-əlli problemi deyil.
Burada problem İslam Respublikasının mövcudluğu problemidir. O, müzakirə yolu illə həll edilməz, əlaqə ilə həll edilməz.
Bu təsəvvür doğru təsəvvür deyil. İslamdan qaynaqlanan və İslamla uyğunluq təşkil edən güc, müstəqillik və inkişafın
dünyada bir fenomen kimi meydana gətirdiyi sistem
imperializm (simvolu ABŞ-dır) üçün qəbuledilməzdir. Bizim oturub amerikalılara,
“cənab, gəl bir təhər bir-birimizə kompromisə gedək” deməyimizi düşünməyimiz yanlış bir təzəvvürdür. Kompromis odur ki, siz öz sözlərinizi geri götürün.
İki-üç il əvvəl, bu nüvə müzakirələrinin əvvəlləri idi, dedim ki, amerikalılar
elə indi bizə desinlər ki, İslam Respublikası hara qədər geri çəkilsə, onlar artıq düşmənçilik etməyəcəklər. Bunu desinlər.
Əgər nüvə problemi həll olsa, artıq məsələ bitirmi? Yaxşı, indi nüvə problemi həll olub,
baxın, məsələ bitibmi? Raketlər məsələsi ortaya atılıb. Raketlər məsələsi həll olsa, insan hüquqları məsələsi gündəmdə olacaq.
İnsan hüquqları məsələsi həll olsa, Keşikçilər Şurası məsələsi ortaya atılacaq.
Keşikçilər Şurası məsələsi həll olsa, rəhbərlik və vilayəti-fəqih məsələsi ortaya atılacaq.
Əgər vilayəti-fəqih məsələsi həll olsa, İslam qanunu və İslam hakimiyyəti məsələsi gündəmə gətiriləcək.
Bunlardır. Dava xırda məsələlər üzərində deyil. Buna görə də sözügedən təsəvvür yanlış təsəvvürdür.
Mənimlə çox danışılıb. Dostlardan elələri olub ki, bu işin ola biləcəyinə inanıblar, səmimiyyətlə düşünüblər.
Bu illər ərzində oturub danışdıq. Ancaq sonra onlar özlər etiraf etdilər
(məim yanımda deyil, mən olmayan rəsmi qərar qəbul edilən iclaslda) ki,
filankəsin gətirdiyi dəlillərin cavabı yoxdur,
doğru da deyir. Mənim bu məsələdə irəli sürdüyüm dəlillərin cavabı yoxdur.
Bizimlə bağlı belədir. Amerikalılar bir çox başqa ölkələrlə də uzlaşmırlar.
Buna diqqət yetirin. ABŞ-ın əsas siyasəti dünyanın güc və siyasətlərini
ABŞ siyasətlərinin mədəsində həzm etməkdir. Bu təkcə bizə aid deyil. İndi, düşmənçilik nöqteyi-nəzərindən bizim bir xüsusiyyətimiz var,
bizə qarşı xüsusi bir düşmənçilik münasibəti bəslənir. Ancaq digər ölkələrə münasibətdə də bu belədir.
Siyasət sahəsində belədir, iqtisadyyat sahəsində də, mədəniyyət sahəsində də.
İndi Avropanın Kinokompaniyaları Hollivudun hegemonluğundan fəryad edirlər.
Fransa ki, İslam respublikası deyil. ABŞ-ın siyasəti budur. Bunu dəfələrlə deyiblər, həmişə də deyirlər.
İndi ABŞ-ın prezidentliyə iki namizədi də ABŞ-ın dünyanın ağası, dünyanın sahibi,
dünyanın hər şeyi olduğunu demək üstündə bir-biri ilə yarışa girib.
Bunlardan qabaq ata Buş SSRİ dağılan vaxt eyni qürurla bu sözləri dedi:
Biz bu gün dünyanın yeganə rəqibsiz gücüyük. Özlərini bizə uyğunlaşdırmalıdırlar. Dünya nizamını biz təyin etməliyik.
Baxın, siyasət budur. Bu düşməndir artıq, bununla necə razılığa gəlmək olar?
Bunu da deyim: Bəziləri düşünür ki, bizimlə ona görə düşmənçilik edilir ki,
biz münaqişə yaratmışıq, həmişə barmağımızı bunların gözünə soxmuşuq.
Buna görə də bunlar bizimlə düşmənçilik edirlər. Xeyr, bu da yanlış düşüncədir, yanlış təsəvvürdür. Biz ilk başlayan olmamışıq.
İnqilabın əvvəl vaxtlarında tutulmuş amerikalılar
bir neçə gün saxlanmışdı. İmam buyurdu ki, tam diqqətlə öz yerlərinə,
öz səfirliklərinə getsinlər. Səfirliyin tutulması məsələsi ortaya çıxana qədər
(bunun da amilləri, səbəbləri olmuşdu) burada tam təhlükəsiz yaşayır,
rahatlıqla get-gəl edirdilər. Əlbəttə, bədxahlıq etdilər.
Biz başlamadıq, onlar başladılar. Onlar elə ilk gündən iftira və böhtan dolu danışıqlarla, sanksiyalarla, tələblər irəli sürməklə,
İran xalqının düşməninə sığınacaq verməklə başladılar.
Başlayan onlar oldular. Bir də ki, təkcə ABŞ deyil ki. Başqa ölkələr də var. Məsələn,
İslam Respublikasının Fransa ilə nə münaqişəsi olub?
İmam Fransada olduğu müddətdə bu ölkəyə inqilab qüvvələri tərəfindən hörmət bəslənirdi. Ancaq görürsünüz nə işlə məşğuldurlar.
Gördünüz, nüvə məsələsində fransızlar pis polis rolunu oynadılar
(Əlbəttə, proqramın idarəçiliyi amerikalıların əlində idi. Məlum idi.
Ancaq nüvə məsələsində ən pis mövqeyi fransızlar sərgilədi). Biz fransızlara nə etmişik? Münaqişəmiz olmuşdu?
Məsələn, Hollandiya kimi kiçik bir ölkə. İslam Respublikasının adı hallanan
hər bir hadisəyə baxın. Düşmənlərin siyahısında yer alanlardan biri Hollandiyadır. Biz Hollandiyaya nə etmişik?
Nə münaqişəmiz olub? O, Avropanın bir küncünə düşmüş kiçik bir ölkədir.
Məsələ bizim onlarla düşmənçilik və münaqişə etməyimiz deyil. Məsələn, Kanada bizimlə olan əlaqələrini kəsdi.
Biz Kanada ilə düşmənçilik etmişdik? Münaqişə etmişdik? Məsələ bu deyil, başqadır.
Biz özümüzü aldatmamalı və deməməliyik ki, “Cənab, biz düşmənçilik etməsək, onlar düşmənçilik etməzlər”. Xeyr,
başqa bir maraq var. Pərdə arxasında başqa məsələlər var. İndi onların bir miqdarını şərh edirik.
Yaxşı, indi nə etməliyik? Ölkə toxunulmazlıq qazanmalıdır.
Ölkənin səlahiyyətli şəxsləri ölkəyə toxunulmazlıq qazandırmalıdırlar. Dövlətin iqtisadiyyat və bu kimi sahələrində
həyata keçirdiyi və ya görmək istədiyi bütün işlərə görə ölkənin toxunulmazlığına ehtiyac var.
Nə etməliyik ki, bu toxunulmazlıq əldə edilsin və ya varsa, daha da artsın?
İşarə etdiyim imkan və potensialları artırmalıyıq.
Bu imkanlar günbəgün artmalıdır.
Bu, Qurani-Kərimdə belə ifadə edilmişdir:
“(Düşmənlərə) qarşı bacardığınız qədər qüvvə və döyüş atları hazırlayın” (Ənfal surəsi, 60-cı ayədən)
Güc-qüdrət bütün bunları ehtiva edir. Güc təkcə tüfəng, silah və bu kimi vasitələrlə ölçülmür.
Güc maddi və mənəvi, iqtisadi və hərbi, elmi və əxlaqi güclə səciyyələnir.
اَعِدّوا لَهُم مَا استَطَ عتُم مِن قُوَّة
Nə qədər bacarırsınızsa, gücünüzü artırın.
Bu, yerinə yetirilməli olduğumuz bir işdir. Əlbəttə, bu da bizlərin vəzifəsidir.
Yəni, bu işləri görəcək adamlar biz məsul şəxslərik.
Camaat bizə tabe olub meydana daxil olur, iş görür. Deməli, imkan və potensialları artırmalıyıq.
Artırmaq bunlara aiddir: İslam imanını gücləndirmək. Bu, dövlətin vəzifəsidir, elmi mərkəzlərin vəzifəsidir,
təbliğat orqanlarının vəzifəsidir, Mədəniyyət Nazirliyinin vəzifəsidir, İslam Təbliğat İdarəsinin vəzifəsidir. Bunlaırn vəzifəsidir.
İslam imanını gücləndirmək lazımdır.
Gənclərlə əlaqəsi olan hər bir məkan, universitet və ya təlim-tərbiyə mərkəzlərində
İslam imanı yerinə yetirilməsi vacib olan böyük bir vəzifədir. Odur ki həyata keçrilməlidir.
Elmi potensial. Bu, Elmlər Nazirliyinin və tədqiqatlar mərkəzlərinin vəzifəsidir.
Elmi gücləndirmək vəzifəsi daşıyan bu qurumlar qeyri-əsas işlərlə məşğul olmaqdan əl çəksinlər.
Bəzən bu qurumların bəzisində qeyri-əsas işlərlə məşğul olma müşahidə edilir.
İndi, yəqin ki, bu sahələrin məsul şəxsləri buradadırlar. Onlar dinləsinlər:
Özünüzü qeyri-əsas işlərdən uzaq tutun, əsas işlərlə məşğul olun, yəni elmi gücləndirmək işi ilə.
İqtisadiyyat (indi iqtisadiyyat ilə bağlı bir neçə cümlə deyim. Hələ vaxt da var)
və müdafiə. Müdafiə ilə əlaqəsi olan bütün aidiyyəti qurumlar (Müdafiə Nazirliyi, Ordu İdarəsi, Sepah İdarəsi)
müdafiə məsələləri sahəsində əllərindən gələni etməyə çalışsınlar.
Gənclik məsələsini də qeyd etdik. Gənc nəsil,
gənclərin işlə təmini, həvəsli gənclərin gücləndirilməsi.
Mən İmamın (r.ə) ziyarətgahındakı çıxışımda mömin və inqilabçı gənclərlə bağlı bir neçə cümlə dedim.
Kənarda bir mübahisə, söz-söhbət yaratdılar, necə deyərlər, bir gizlinin üstünü açırmışlar kimi dedilər ki, filankəs inqilab gənclərini gücləndirir. Bu, gizlinin üstünü açmaq deyil.
Birincisi, bu, yeni bir şey deyil. Mən həmişə bu işi görürəm, yenə də görəcəyəm.
İkincisi, gizli deyil, aşkardır. Mən təkrar-təkrar himayə etmişəm. Məlumdur. Mənim dindar inqilabçı gəncə,
ölkə səviyyəsində olan bu gənclərə qarşı sevgim var. Bizim vəzifəmizdir.
Biz dəyər baxımından gəncliyini, gücünü, qüdrətini,
motivasiyasını ölkənin ali dəyərlərinə sərf etmiş gənci ehtiras, dəbdəbə və bu kimi işlərin axrasınca düşmüş gənclə eyni tuta bilmərik.
Bəli, sosial hüquq baxımından hamısı bərabərdir.
Ancaq dəyər baxımından heç bir vəchlə eyni deyillər. İşləyən, çalışan,
vaxtını, gücünü, bəzən az pulunu (bundan da xəbərim var)
hədəflər və mübarizə yolunda sərf edən gənc var, məlumdur ki, bunlar bir deyillər.
Mən onları hər zaman himayə etmişəm, bundan sonra da himayə edəcəyəm.
İndi də xəbərdarlıqlar. İki məsələ ilə bağlı xatırlatma etmək istəyirəm: Biri iqtisadiyyat məsələsidir. Xoşbəxtlikdən cənab doktor Ruhani
iqtisadiyyat məsələsi ilə bağlı yaxşı danışdı. Mən də bir neçə xatırlatma edirəm. Biri BFKP məsələsidir.
Bizim iqtisaidyyatla bağlı problemlərimiz var.
İndi iqtisadiyyat sahəsində ölkənin problemləri var. Ümidvaram ki,
hökumət proqramları və görülməsi nəzərdə tutulan işlərlə inşallah, bu problemlər aradan qaldırılacaq.
Bu sahədə ən ümdə problemlər böhran və məşğulluq, yəni işsizlik problemidir. Bunlar ən mühümləridir.
Biz bunlarla məşğul olmalıyıq, bunlara diqqət ayırmalıyıq. Yəni, böhran məsələsi çox mühüm məsələdir.
Mən bu məsələlərə nəzər saldıqda (əvvəlki hökumətin vaxtında da demişdim),
daha çox sanksiyalar, idarəetmələr, siyasətlərə aid olan məsələləri
adam həm bu, həm əvvəlki, həm də ondan əvvəlki hökumətdə görə bilər.
Əgər bizim proqramlarımız yaxşı və doğru proqramlar olsa,
sanksiyaların təsiri olsa da, çox az olar.
Proqramlar tənzimləmək, tərtib etmək və diqqətli olmaq lazımdır.
İqtisadiyyat sahəsində həm böhran, həm də məşğulluq problemini
müəyyən həddə qədər həll edə biləcək mühüm fəaliyyətlərdən biri
orta və kiçik sənaye fəaliyyətləri ilə məşğul olmaqdır.
Sənaye sahəsi haqqında eşitdim. Yəni qəzetdə oxudum, hörmətli Sənaye naziri də parlamentin iclasında bildirdi ki,
sənayenin vəziyyəti faciəlidir (Təqribən buna oxşar bir ifadə işlətdi. Dəqiq ifadə necə idi bilmirəm.
Təqribən elə faciə sözünə bənzəyirdi). Bi faciə daha çox kiçi və orta sənaye sahəsinə aiddir.
Kiçik və orta sənaye sahəsinin dirçəldilməsi dövlətin əsas siyasətlərindən biri olmalıdır.
Müqavimət istisadiyyatında bu əsas sütunlardan biridir.
Müəssisələrin potensialları onların fəaliyyətlərindən bir neçə dəfə çoxdur. Yəni, potensiallarından çox aşağı fəaliyyət göstərirlər.
Bu, diqqət yetirilməsi lazım olan məsələlərdəndir.
Başqa bir məsələ prioritetlər məsələsidir. Biz iqtisadiyyat sahəsində qərarlar qəbul edərkən
potensialları nəzərə almalıyıq. Bəzən bir iş çox mühümdür, çox lazımlıdır, ancaq prioritet deyil.
Yəni, ondan da laızmlı iş var. Mənə görə bu, çox mühümdür.
Mənim hökumət idarəçiliyi ilə bağlı təcrübəm var. Həm özüm hökumətdə işləmişəm, həm də bir neçə hökumət görmüşəm.
Bizim əziz və möhtərəm nazirlərimizin hər biri يجرّ النّار الي قرصه (Hə kəs odu öz çörəyinə tərəf dartır)
üçün səy göstərir. Yəni, çörəyi bişirmək üçün qoyduğumuz bu odda hər bir çörək bir nəfərə aiddir.
Öz çörəyini bişirmək üçün odu hər bir adam öz çörəyinə tərəf dartır.
Əlbəttə, üzərlərinə düşən iş də budur. Vəzifələri öz sahələrini himayə etməkdir. Biz bunu məzəmmət etmirik.
Kənd təsərrüfatı naziri bir cür, sənaye naziri bir cür, nəqliyyat naziri bir cür, enerji naziri bir cür,
hər biri ölkənin imkanlarını, büdcəsini və resurslarını özünə tərəf çəkməyə çalışır.
Sadəcə, burada baxıb görmək lazımdır ki, prioritet hansıdır.
İndi fərz edək ki, bizim xarici banklarda olan pullarımız buraxıldı
(əlbəttə, buraxılmayıb, nə vaxt buraxılacağı da məlum deyil. O məsələyə toxunacağam),
konkret nə iş görməliyik? Bu, çox mühümdür. Prioritetlərə riayət etmək lazımdır.
İndi nümunə üçün mən bir misal deyirəm. Əlbəttə, bu misalı deyəsən hörmətli nazirə də dedim.
Fərz edin, bizim hava donanması müasirləşdirildi. Yaxşı, çox mühüm və lazımlı işdir. Ancaq prioritetdirmi?
Bu, ölkənin prioritetidirmi? Fərz edək, məsələn, üç yüz təyyarə alırıq.
Bunun prioritet olması məlum deyil. Bu, araşdırılmalıdır. Mən ekspert rəyi vermirəm.
Mən xatırlatma edirəm ki, iş peşəkarlaşdırılsın. Mən xatırlatma edirəm ki, potensiallara riayət edilsin.
Bu mühüm məsələlərdən biridir.
Mühüm məsələlərdən biri elmi prinsiplərə əsaslanan şirkətlərdir. Bu bizi inkişaf etdirəcək.
Elmi prinsiplərə əsaslanan şirkətlər həm elm, həm də iqtisadiyyat şirkətləridir.
Elmi prinsiplərə əsaslanan şirkətlərə diqqət ayırmaq əsas məsələlərdən biridir. Bu, prioritetlərdən biridir, bununla məşğul olmaq lazımdır.
Bəzi elmi prinsiplərə əsaslanan şirkətlər gəlib bizə şikayət edirlər, məlumat verirlər. Səlahiyyətli şəxlsər buna diqqət ayırsınlar.
Mühüm və zəruri məsələlərədn biri də qeyri-zəruri müqavilələrin qarşısını almaqdır.
Mənə məlumat verilib ki, nüvə hadisəsindən sonra biz 2,5 milyard dollarlıq müqavilələr imzalamışıq.
Hələ, razılaşma və bu kimi hallar bundan da çoxdur. Ancaq mənə verilən məlumata görə
imzalanmış müqavilələr 2,5 milyard dollardır.
Mən baxdım. Fərz edin ki, günəş enerjisinə aiddir. Bunlar prioritetdirmi?
Əgər həqiqətən, resurslar varsa (xarici resurslar və ya maliyyə varsa),
baxmalıyıq ki, harada prioritet varsa, bunları oraya xərcləyək.
Əgər kimsə gəlib investisiya yatırımı etmək istəyirsə, deyək ki, bizim bu sahədə investisiya yatırımına ehtiyacımız var.
Hər şey də elə onun istədiyi kimi, olmasın. Bu da bir məsələdir.
Mühüm məsələlərdən biri zərərli məhsulların idxalının qarşısını almaq məsələsidir.
Son vaxtlar mən bunu bir neçə dəfə təkrar etmişəm. Yəni daxildə bənzəri olan,
ya da daxildə bənzəri olsa belə, ölkənin indiki vaxtda ehtiyac duymadığı və yaxud da birinci dərəcəli ehtiyacları siyahsına daxil olmayan
məhsulların idxalının qarşısı alınmalıdır. Məsələn, fərz edin, o cür sürətlə gedən o cür maşınlara, avtomobillərə nə ehtiyac var?
Deyirlər ki, özəl şirkətlər gətirir. Dövlət malik olduğu metodlarla (tarif və qeyri-tarif metodları ilə) bunun qarşısını ala bilər.
Ölkənin mənbələri (maliyyə formaları və azad ediləcək pullar) hədər getməməlidir.
Dayandırılmış sənaye müəssisələri, elmi prinsiplərə əsaslanan iqtisadiyyat sahəsi,
sənayemizin istifadəyə yararsız maşınlarının əvəzlənməsi sahəsi, bunlar prioritetlərdəndir.
Özümüzü təmin edən kənd təsərrüfatı sahəsi. Xoşbəxtlikdən,
bu gün mənə verilən məlumat bu sahədə inkişaf etdiyimizi göstərir. Əlbəttə, bu barədə məndə hesabat yox idi.
Neft sahəsi. Neft sahəsində yüksək neft istehsalı, neft satışı və neft bazarı müsbət bir hadisədir.
İstehsalı artırmağımız, neft ixracatını artırmağımız yaxşı bir şeydir. Ölkənin də buna ehtiyacı var, bunda heç bir şübhə yoxdur.
Sadəcə, daha yaxşı olar ki, biz nefti əlavə dəyərə malik bir vasitəyə çevirək.
Bizim quyudan çıxarıb xaricə göndərərək əvəzində pul aldığımız bu neft heç bir əlavə dəyərə malik deyil.
Neft günbəgün də azalmaqdadır. Əgər biz bu nefti və ya qazı
ölkə üçün əlavə dəyəri olan bir məhsula çevirə bilsək, bu yaxşıdır. Siyasətiniz belə olsun ki,
(neft istehsalı, neft satışı, neft quyularının səmərəli olması
və sair kimi istiqamətlər üçün görülən işlərlə paralel)
biz məhsul istehsal edək, məhsul ixrac edək, benzin ixrac edək. Nə üçün biz benzin idxal etməliyik?
İnsanın öz-özünə düşünüb xəcalət çəkdiyi məsələlərdən biri benzin idxal etməyimizdir.
İslam Respublikası bu qədər neftlə (daim xalq və dünya qarşısında özümüzü göstərib
deyirik, bizim neft və qazımız üst-üstə dünyanın ən böyük neft və qaz mənbəyidir. Həqiqət budur)
benzin ya dizel idxal edirik.
Elə iş görməliyik ki, dizel və benzin idxalına ehtiyacımız olmasın.
Məhsul istehsal edək, məhsul ixrac edək.
Ya qaz sahəsində neft kimyanın bu aşağı sənaye sahəsini aktivləşdirək.
Yuxarı hissisə xoşbəxtlikdən yaxşıdır. Yaxşı işlər görülüb.
Aşağı sahələri aktivləşdirək. Məşğulluq yaransın, iş yeri açılsın.
Mübarizə və inqilab metodları ilə qaçaqmalçılığın qarşısının ciddi şəkildə alınması. Qaçaqmalçılıq məsələsi çox mühüm məsələdir.
Zarafat-zarafat, ləng işləmək və bu kimi işlərlə irəli getmək olmaz. Qəti inqilabçı bir mübarizə işi görmək lazımdır.
Deyirlər ki, sizin daim təkrar etdiyiniz müqavimət iqtisadiyyatının mənbələrə ehtiyacı var və bizim mənbələrimiz yoxdur.
Hesab edirəm ki, müqavimət iqtisadiyyatı hərəkatına başlamaq üçün mənbələr təminatından başlamaq olar.
Xoşbəxtlikdən indi yaxşı işlərə start veriblər.
Deyirlər ki, xalqın ölkə banklarındakı valyuta və riyal depozit məbləğləri başgicələndirəcək həddədir.
Hesabatın özünü görmədiyim və mənə də deyildiyi üçün səhvə yol verməmək üçün mən rəqəm demirəm.
Ancaq rəqəm başgicəlləndirəcək qədər yüksəkdir. Yaxşı, bu mənbələri biz yönəlndirməliyik.
Dövlətin iqtisad idarələrinə aid fəaliyyətlərdən biri stimul və bu kimi vasitələrdən istifadə etməklə
mənbələri meyl göstərilən,
ölkənin məsləhətinə olan istiqamətə yönəltməkdir. Bu, çox mühüm məsələdir. Təbii ki, parlament də yardım göstərməlidir.
Buna görə də müqavimət iqtisadiyyatının əsas işləri yerinə yetirilməsi lazım olan bu işlərdir.
Bu sahənin gərəkləri var, gərək olmayanları var. Həm gərəklər diqqət mərkəzində olmalıdır, həm də gərək olmayanlar.
Bunların hamısının məcmusu olur müqavimət iqtisadiyyatı. İnşallah, ümidvaram ki, həyata keçəcək.
Yaxşı, bu məsələnin üzərindən keçək, çünki axşama çox qalmayıb. Birgə Fəaliyyətin Kompleks Planı məsələsi.
BFKP-nın tərəfdarları da var, müxalifləri də. Hesab edirəm ki, həm tərəfdarlar, həm də müxaliflər
öz fikir və rəylərini bildirərkən mübaliğəyə,
şişirtmələrə yol verirlər. Həm BFKP-nı tərifləyən tərəfdarlar
danışarkən ifrata varır, həm də tənqid edən müxaliflər mübaliğə edir, bəzən də ifrata varırlar.
Hesab edirəm ki, heç birinin yeri yoxdur.
Bəli, BFKP-nın həm müsbət tərəfləri, həm də mənfi tərəfləri var,
həm yaxşı tərəfləri var, həm də nöqsanlı tərəfləri. Yaxşı tərəfləri bizi bu danışıqlara getməyə vadar etdi,
həvəsləndirdi. Əlbəttə, bu danışıqların on birinci hökumətdən əvvəl başladığını bilirsiniz. Bunlar həmin stimullara görə idi.
Yəni, onun güman edilən yaxşı tərəfləri var idi, ancaq bütün yaxşı tərəfləri
təmin edilmədi. Əslində, çox hissəsi təmin edilmədi. Ancaq bir məsələ var ki, yaxşı tərəfləri var idi. Adam hiss edirdi ki, bu faydaların olması mümkündür.
Bu danışıqlar başladı. Sonra da
cənab Ruhaninin hakimiyyəti zamanı daha çox vüsət aldı və daha çox aktivləşdi. Yaxşı tərəflər bunlardır.
Qüsurlar nədir? Qüsurlar həmişə qorxduğumuz,
daim təkrar-təkrar dediyimiz məsələ idi. Deyirdik: Cənab, bunlar sözlərinə əməl etməyənlərdir, pis mahiyyətlidirlər, sözləri üzərində durmayanlardırlar,
sözlərinin arxasından qaçanlardırlar, sözlərinə əməl etməyənlərdirlər. Qüsurlar da bunlardır.
BFKP-da bu qüsurların özünü büruzə verə bildiyi boşluqlar var. Əgər bu boşluqlar aradan qaldırılsaydı,
qüsurlar azalar və ya aradan qalxardı.
Mənim BFKP ilə bağlı dediklərim
müzakirələrdə iştirak etmiş əziz qardaşlara əsla ünvanlanmayıb.
Bunlar öz işlərini gördülər, səy göstərdilər, həqiqətən də, ciddi cəhdlə çalışdılar. Biz şahid idik və görürdük.
Getdilər, qaldılar (Deyəsən keçən il Ramazan ayı idi. Ramazan ayının bir müddətini orada qaldılar).
Çətinliyi var idi, həqiqətən, çətinliyi var idi. Zəhmət çəkdilər. Mən onlara irad tutmuram. İnşallah, işlərindən də Allah-taala razı olar.
Biz də onlara dua edirik, dua edirik. Mənim sözüm qarşı tərəfə, danışıqlarda bizim müqabil tərəfimiz olmuş şəxslərədir.
BFKP-nın özü haqqında. Sənədin özündə (qeyd etdiyim kimi)
boşluq və ikimənalılıq var.
Bunlar düşmənin sui-istifadə etməsinə, qarşı tərəfin sui-istifadə etməsinə səbəb olur.
Əlbəttə, BFKP-nı ilk olaraq biz pozmayacağıq. Hər kəs bunu bilsin! Biz BFKP-nı pozmayacağıq.
Əgər qarşı tərəf pozsa, indi də ABŞ prezidentliyinə namizəd olan bu şəxlər
davamlı olaraq təhdid edib deyirlər ki, biz gəlsək, sənədi cıracağıq, pozacağıq. Əgər bunlar cırsa, biz yandıracağıq.
İndi ki, pozmurlar, biz də Qurana əsaslanırıq: “...Əhdinizə sadiq olun...”( İsra surəsi, 34-cü ayədən)
Xülasə, bir mqavilə bağlamışıq, müqaviləni biz pozmaq istəmirik.
Əgər onlar pozsalar, biz də pozacağıq. Bu da Quranın bu ayəsinə əsaslanır;
“Əgər bir qövmün (əhdi pozacağı ilə) xəyanət etməsindən qorxsan, (döyüş zamanı) sən də onlara onu pozduğunu bildir...”( Ənfal surəsi, 58-ci ayədən)
Əgər o tərəf pozsa, poz. “فَانبِذ”, yəni öz tərəfinə tulla, rədd et.
Buna görə də biz Quran prinsiplərinə tabeyik. Həm məsələnin bu tərəfində, həm də o biri tərəfində.
Qarşı tərəfin vəzifəsi sanksiyaları aradan qaldırmaq idi, aradan qaldırmadı, snaksiyalar aradan qalxmadı.
Sanksiyaların bir hissəsini bunlar bir formada qaldırıblar, ancaq əməldə qaldırılmayıb.
Yaxşı bilirsiniz ki, müzakirə mövzusu ikinci dərəcəli sanksiyalar idi.
Birinci dərəcəli snaksiyaları bunlar bütün gücləri ilə qorudular.
Bu isə ikinci sanksiyalara təsir göstərir.
Mən xahiş edirəm ki, bu işlə məşğul olanlar diqqətli olsunlar. Davamlı olaraq deməyək ki, sanksiyalar götürülüb. Xeyr,
bankların işbirliyi problemi həll olmayıb, böyük banklar alqı-satqı etmirlər. Amerikalılar deyirlər ki, cənab, bizə nə!
Xəbisliyə bulaşmış sözlərdir. Necə deyirsinizi, bizə nə, onlarrn işidir.
Cənab doktor Zərif (bilmirəm burada iclasda iştirak edir, yoxsa yox) ABŞ dövlət katibi ilə danışığı zamanı ona deyir ki,
banklar, böyük banklar və sair məsələlər həll olmayıb. O deyir, yaxşı, bizə ki aidiyyatı yoxdur.
O da tez deyir, niyə, əgər siz istəsəniz, bacararsınız. Siz mane olursunuz.
Yəni, ABŞ Maliyyə Nazirliyi mane olur.
Bəli, qarşı tərəf bankların iclasında iştirakı zamanı dildə deyir ki, İranla əməkdaşlıq etməyin heç bir problemi yoxdur,
bizim tərəfimizdən heç bir maneçiliyi yoxdur. Ancaq əməldə, başqa bir bəyanatda elə danışır ki, o cürət etməsin.
Bank üçün nə yaxşı olar ki, İran kimi səksən milyonluq bir bazarla əməkdaşlıq etsin. Bank imtina etmir,
maneçiliyi yoxdur. Ona mane olan ABŞ-ın təhdidir.
ABŞ-ın dövlət rəsmisi bizim danışığımızdan iki-üç gün əvvəl dedi ki, biz İranı rahat buraxmayacağıq,
biz qoymarıq ki, İran rahatlqı hissi keçirsin. Yaxşı, belə danışırlarsa,
ABŞ-ın yüksək çinli bir rəsmisi belə danışırsa, filan bank gəlib əməkdaşlıq edərmi?
Bəli, bir sıra kiçik banklar gəlib. Ancaq əməkdaşlıq üçün
(həqiqi əməkdaşlıqlar, müqavilələr və investisiya yatırımları üçün) böyük banklar meydana çıxmalıdır ki, çıxmayıblar.
Nə vaxt çıxacaqları da məlum deyil. Bu, böyük problemlərdəndir. ABŞ tərəfi bu böyük günahı edib,
bu böyük pozuntuya yol verib. Amerikalıların işlərini yozmamalıyıq.
Bəli, bir neçə göstəriş xarakterli sənəd tərtib ediblər. Ancaq sənədlə reallıq fərqlidir.
Tankerlərin sığortası məsələsi də belədir.
Tankerlərin sığortalanması neft alqı-satqısında mühüm yer tutan məsələlərdəndir.
Məhdud bir çərçivədə sığortanı qəbul etdilər, ancaq iri sığorta strukturları
(bəzən milyarda çatan neft məbləğləri üçün) qol qoymadılar, sığortalamaq istəmirlər,
sığortalamırlar. Səbəbi də budur ki, həmin şirkətlərdə, strukturlarda amerikalıların üzvlüyü var,
onlar qoymurlar. Buna görə də amerikalıların çoxu öhədliklərinin mühüm hissəsinə əməl etmirlər.
Biz ilkin ödənişlərimizi bu şəkildə etmişik: Biz 20 fazi zənginləşdirməni dayamdırmışıq.
Fordonu təqribən dayandırmışıq, Ərakı dayandırmışıq.
Bunlar bizim ilkin ödəmələrimizdir. İndi yenə də tələbləri var. Mən indi burada deyirəm
əgər cənab doktor Salehi buradadırsa), onların santrifiujlarda istifadə edilən
karbon lifləri ilə bağlı təvəqqöləri
və ya üç yüz kq-la ölçü ilə bağlı təvəqqölərini əsla, qəbul etməyin, itaət göstərməyin.
Onlar davamlı oaraq daha çox istəyirlər. İndi bütün bu ilkin ödəmələri biz etmişik.
İstənilən halda, qarşı tərəf əməl etməyib.
Bu gün biz heft gəlirlərimizi əldə etmək istəsək, çətin işdir,
həm çətindir, həm də xərc aparan. Bizim başqa ğlkələrdə olan pullarımız verilmir, verilməyib.
Yəni hələ ki, bəzilərini söz veriblər. Prezident mənə dediyi kimi, bu ölkələrdən biri
söz verib. Ancaq bir deyil, bir neçə ölkədir.
Bunların banklarında bizim pullarımız var. Pullar dollarla olduğu,
dollar məsələsi də ABŞ-a aid bir məsələ olduğu üçün verə bilmirlər, iş düyünlənib.
Bu, ABŞ-ın düşmənçiliyidir. Bəs düşmənçilik nədir? Bunlar əməl etmədilər.
Buna görə də demək istədiyim budur: Nüvə sənayesi
ölkəmiz üçün strateji əhəmiyyəti olan bir sənayedir. Bu sənaye sahəsi qalmalı,
bu sənaye sahəsi inkişaf etdirilməli,
zərbə almamalıdır. Bu sənaye sahəsinin olmasının hətta ölkənin toxunulmazlığı və təhlükəsizliyinə də təsiri var.
Nüvə sənayesi və nüvə təşkilatının əməliyyat potensialları saxlanılmalıdır.
İşçi qüvvəsi qorunmalıdır.
Əvvəlki şəraitini daha da gücləndirmək üçün qorunmalıdır. Xoşbəxtlikdən, indi bu güc var. Bunu mən sizə deyim:
Altı aydan az bir müddət ərzində elə həmin İR1-lə
(həmin köhnə maşınlar) ölkəni 18 min su-ya çatdıra bilərlər.
Bu imkan altı aydan az bir müddət üçün mövcuddur. Yəni, qarşı tərəf elə düşünməsin ki, əl-qolumuz bağlıdır.
Biz İR4-ün hissələri ilə (ikinci və üçüncü nəslin inkişaf etmiş nəslidir)
və malik olduğumuz təchizatla bir il yarımdan az müddətdə yüz min suya nail ola bilərik.
Bunlar atom enerjisi təşkilatında mövcud olan imkanlardır.
Bu imkanlardan istifadə etsinlər, qarşı tərəfi durdursunlar.
Tələsik addımlar atılmasın. ABŞ-ın təxribatları qarşısında nə bacarırlarsa, etsinlər.
Xoşbəxtlikdən həm hörmətli Xarici İşlər naziri, həm hörmətli prezident (həm burada dedilər,
həm parlamentdə, həm də başqa yerlərdə deyiblər) bunula məşğul olduqlarını dedilər. Ciddi məşğul olmalıdırlar.
Baxın, məhşur deyimə görə, “Haqq alınmalıdır”. ABŞ kimi bir canavar da olsa, ağzından çəkib çıxarmalısınız.
(Bizə aid olan bu haqqı) elə deyil ki, o gətirib iki əlli təqdim edəcək.
Hələ ki, onlar tamamilə pozmayıblarsa, biz də pozmuruq. Lakin
onların xətaları və təxribatları qarşısında biz güc və imkanlarımızı qorumalıyıq.
Bunu da deyim ki, bu məsələdə biz ABŞ-dan qopara bildiyimizi
malik olduğumuz elmi və texnoloji qüdrətimiz sayəsində qopara bildik.
Əgər 20 %-lik imkanımız olmasaydı, əgər inkişaf etmiş santrofiujları düzəltmək imkanı olmasaydı,
dəqiq, onları bu bir neçə min santrifiuju bizdən qəbul etməyə
və bəhanə gətirməməyə vadar edə bilməzdik. Həmin güc və qüdrətin hesabına oldu.
Əgər bu güc və qüdrət əldən çıxsa, o tərəfin təzyiqi artacaq. Bu güc və qüdrət nə qədər çox olsa,
bu tərəfin qarşı tərəfə təzyiqi artacaq. Buna görə də bunu qorumalıyıq.
Bu məsələ ilə bağlı biz bir nəzarət heyəti də müəyyən etmişik. Mənim nəzarət heyətindən istəyim budur ki,
daha çox diqqətli olsunlar, daha çox ayıq olsunlar. Həqiqətən, qarşı tərəfin xəyanət
və bədxahlıq etmək istədiyi hər hansı bir nöqtənin olduğunu
hiss etsələr, milli maraqların müdafiəsi üçün olan hər hansı vəzifə varsa, etsinlər.
İlahi! Məhəmməd və Ali Məhəmmədə xatır dediklərimizi, istədiklərimizi, niyyətlərimizi, göstərdiyimiz səyləri
Özün üçün və Öz yolunda qərar ver.
Kərəminlə onu bizdən qəbul et.
Lütf və mərhəmətini ölkə xadimlərinə şamil et.
Rəhmətini dahi imamımız, şəhidlərimiz və əziz fədakarlarımıza şamil et.
Allahın salamı, rəhməti və bərəkəti üzərinizə olsun!